पटियाली। हिन्दी दिवस के अवसर पर नगर के गंजडुण्डवारा रोड स्थित राजकीय बालिका इंटर कालेज में हिन्दी दिवस मनाया गया जिसमें छात्राओं ने विभिन्न कार्यक्रमों को प्रस्तुत कर हिन्दी के महत्व के बारे में जानकारी दी। इस दौरान प्रधानाचार्य लालसिंह यादव ने छात्राओं को मातृभाषा के बारे में विस्तार से जानकारी देते हुये बताया कि हिन्दी हमारी मातृ भाषा है भारत देश की पहचान ही हिन्दी से है समूचे भारत में हिन्दी सर्वाधिक प्रिय भाषा है। हिन्दी भाषा के विकास के लिये महात्मा गांधी ने भी अपने विभिन्न वाक्यों के माध्यम से लोगो को जागरूक किया है हमें अपनी मातृभाषा पर गर्व है। कार्यक्रम के दौरान ममता रानी, उर्मिला कुमारी, राखी सारस्वत, सारिका शाक्य, रितू आदि शिक्षकाएं मौजूद रहे।